CELEX: 52004PC0386
Language: fi
Date: 2004-05-25
Title: Ehdotus neuvoston päätös Burkina Fason pyynnöstä liittyä AKT-sokeria koskevaan pöytäkirjaan

Avis juridique important

|

52004PC0386

Ehdotus neuvoston päätös Burkina Fason pyynnöstä liittyä AKT-sokeria koskevaan pöytäkirjaan  /* KOM/2004/0386 lopull. - ACC 2004/0126 */  

Ehdotus NEUVOSTON PÄÄTÖS Burkina Fason pyynnöstä liittyä AKT-sokeria koskevaan pöytäkirjaan(komission esittämä)PERUSTELUT1. AKT-EY-kumppanuussopimuksen liitteessä V olevan AKT-valtioiden sokeria koskevan pöytäkirjan nro 3 liitteenä olevassa yhteisessä julistuksessa määrätään pöytäkirjaan liittymistä koskevien pyyntöjen osalta seuraavaa:"Kaikki niiltä yleissopimuksen sopimuspuolina olevilta AKT-valtioilta, joita ei ole nimenomaisesti mainittu pöytäkirjassa N:o 3, tulevat pyynnöt osallistua mainitun pöytäkirjan määräyksiin tutkitaan."2. Burkina Faso haki 8 päivänä marraskuuta 2000 päivätyllä kirjeellä osallistumista kyseiseen pöytäkirjaan. Yhteisö on asettanut liittymisen ehdoiksi aikaisemmissa tapauksissa (Sambian ja Papua-Uusi-Guinean liittyessä), että uudelle pöytäkirjan allekirjoittajalle olisi myönnettävä nollakiintiö, hakijamaan osalta olisi tehtävä tekninen tarkastelu sen varmistamiseksi, että hakijamaa pystyy noudattamaan pysyvästi pöytäkirjassa asetettua velvoitetta, ja että uusi allekirjoittaja pystyy hyötymään mainitun pöytäkirjan 7 artiklan mukaisesti tulevaisuudessa tehtävästä uudelleenjaosta.3. Komissio toteutti teknisen tarkastelun vuonna 2003. Tarkastelu osoitti, että Burkina Faso ei ole pysyvä sokerin nettoviejä. Havaittiin, että kulutus on suurempaa kuin tuotanto ja että "kaikki paitsi aseet" -aloitteen mukainen vienti korvataan tuonnilla ja että tilanne ei todennäköisesti tule muuttumaan suuresti lyhyellä ja keskipitkällä aikavälillä.4. SuositusKomissio suosittelee, että neuvosto hyväksyy liitteenä olevan päätöksen.Tämä päätös olisi julkaistava Euroopan unionin virallisessa lehdessä.2004/0126 (ACC)Ehdotus NEUVOSTON PÄÄTÖS Burkina Fason pyynnöstä liittyä AKT-sokeria koskevaan pöytäkirjaanEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) AKT-EY-kumppanuussopimuksen [1] liitteessä V olevan AKT-valtioiden sokeria koskevan pöytäkirjan nro 3 liitteenä olevassa yhteisessä julistuksessa määrätään, että kaikki niiltä sopimuksen osapuolina olevilta Afrikan, Karibian ja Tyynenmeren valtioilta (AKT-valtiot), joita ei ole nimenomaisesti mainittu kyseisessä pöytäkirjassa, tulevat pyynnöt osallistua mainitun pöytäkirjan määräyksiin tutkitaan.[1]   EYVL L 317, 15.12.2000, s. 267.(2) Burkina Faso on AKT-EY-kumppanuussopimuksen sopimuspuolena oleva AKT-valtio, ja se on pyytänyt vuoden 2000 marraskuussa osallistumista mainitun pöytäkirjan määräyksiin.(3) AKT-valtiot allekirjoittivat 30 päivänä syyskuuta 2002 päivätyssä kirjeessä suostumuksensa Burkina Fason liittymiseen mainitun pöytäkirjan osapuoleksi.(4) Burkina Fason pyynnön tarkastelu osoitti, että maa ei ole sokerin nettoviejä eikä pysty harjoittamaan pysyvästi sokerin vientiä.(5) Tämä päätelmä on aiheellista toimittaa kirjeellä Burkina Fasolle,ON PÄÄTTÄNYT SEURAAVAA:Ainoa artiklaBurkina Fason pyyntöä liittyä AKT-EY-kumppanuussopimuksen liitteessä V olevaan AKT-sokeria koskevaan pöytäkirjaan nro 3 ei hyväksytä.Liitteenä oleva kirje lähetetään Burkina Fasolle.Tehty BrysselissäNeuvoston puolestaNeuvoston jäsenLIITEBrysselissä ...Arvoisa herraMinulla on kunnia viitata 8 päivänä marraskuuta 2000 päivättyyn kirjeeseenne, jossa pyydetään liittymistä AKT-sokeria koskevaan pöytäkirjaan. Euroopan yhteisö on tarkastellut pyyntöänne AKT-valtioiden sokeria koskevan pöytäkirjan liitteenä olevan yhteisen julistuksen mukaisesti ja tehnyt sen päätelmän, että Burkina Faso ei voi tällä hetkellä täyttää pysyvästi pöytäkirjan mukaisia velvollisuuksia. Aiemmissa tapauksissa mahdollisuudet täyttää nämä velvollisuudet määriteltiin sen perusteella, että kyseinen maa oli sokerin nettoviejä.Sen vuoksi pahoittelen, että yhteisö ei voi hyväksyä Burkina Fason pyyntöä liittyä sokeria koskevaan pöytäkirjaan.Yksi kappale tästä kirjeestä lähetetään AKT-valtioiden pääsihteerille.Vastaanottakaa, Arvoisa Herra, korkeimman kunnioitukseni vakuutus.Euroopan unionin neuvoston puolesta&gt;TAULUKON PAIKKA&gt;